62017TJ0589_INF
Üldkohtu (kuues koda) 6. juuni 2019. aasta otsus –EIP vs. Süüria
(kohtuasi T‑589/17)
Vahekohtuklausel – Laenuleping nr 60136 „Aleppo – Tall Kojak Road Project“ – Lepingu täitmata jätmine – Ettemakstud summade tagastamine – Viivitusintress – Tagaseljamenetlus
1.
Kohtumenetlus – Pöördumine Üldkohtusse vahekohtuklausli alusel – Euroopa Investeerimispanga ja Süüria vahel sõlmitud laenuleping – Üldkohtu pädevus, mis on määratletud ELTL artiklites 256 ja 272 ning vahekohtuklauslis
(ELTL artikli 256 lõige 1 ja artikkel 272)
(vt punktid 14 ja 15)
2.
Kohtumenetlus – Hagimenetluse algatusdokument – Vorminõuded – Vaidluse eseme määratlemine – Ülevaade fakti- ja õigusväidetest – Hagi nõudega mõista laenulepinguga seoses välja võimalikud osamaksed, mille tasumise tähtaeg on saabunud ning mida ei ole pärast hagi esitamise kuupäeva veel tasutud – Hüpoteetilised asjaolud, mis ei ole veel aset leidnud – Vastuvõetamatus
(Üldkohtu kodukord, artikli 76 punkt d)
(vt punktid 18‑22)
Ese
ELTL artikli 272 alusel esitatud hagi nõudega mõista Süüria Araabia Vabariigilt välja laenulepingu nr 60136 „Aleppo – Tall Kojak Road Project“ alusel võlgnetavad summad koos viivistega.
Resolutsioon
1.
Mõista Süüria Araabia Vabariigilt Euroopa investeerimispanga (EIP) kasuks välja summa 820451,25 eurot.
2.
Nimetatud summale lisanduvad põhisummadelt alates 25. augustist 2017 kuni väljamaksmise kuupäevani arvutatavad viivised aastamääraga 3,5%.
3.
Jätta hagi ülejäänud osas rahuldamata.
4.
Mõista kohtukulud välja Süüria Araabia Vabariigilt.